ตอนแรกรู้สึกคันๆ แสบๆค่ะ แล้วก็ปวดท้องด้วย แต่ตอนนี้รู้สึกคันอย่างเดียวตอนปัสสาวะเสร็จ แล้วก็ปัสสาวะบ่อยด้วยค่ะ ปัสสาวะเสร็จสักพักไม่ถึง 10 นาทีก็ปวดอีก อยากรู้ว่าจะเป็นอะไรมั้ยคะ ใช่กระเพาะปัสสาวะอักเสบหรือเปล่าคะ แล้วมียาอะไรทานแล้วหายบ้างคะ หรือต้องหาอย่างเดียว
สวัสดีค่ะ อาการคันหรือแสบเวลาปัสสาวะ อาจจะเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือดได้-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจริงจะได้รับยาฆ่าเชื้อและควรไปติดตามอาการตามนัดกับแพทย์ว่าหายขาดแล้วการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน